Občianske združenie 
Banskobystrický geomontánny park

		
Výročná správa o činnosti OZ za rok 2009

Občianske združenie Banskobystrický geomontánny park (skr.OZ BBGMP)  bolo na ministerstve vnútra zaregistrované podľa zákona č. 83/1990 Zb. o združovaní občanov v znení neskorších predpisov dňa 29. decembra 2006 – činnosti spojené so zavedením chodu organizácie pod č. VVS/1-900/90-29327. Je dobrovoľnou nezávislou a neziskovou organizáciou.

Cieľmi OZ sú: 
1.	Výskumná, odborná, strategická a technická príprava územia na spoločný  koordinovaný  rozvoj geoparku s využitím prírodných, montánnych, geologických, kultúrnych a historických daností územia
2.	Vybudovanie a inštitucionalizácia regionálneho partnerstva geoparku s efektívnym systémom komunikácie a funkčnými prevádzkovými vzťahmi
3.	Tvorba podmienok pre zvýšenie environmentálneho povedomia verejnostiv geoturizme    
4.	Budovanie regionálnej infraštruktúry  tzv. jadrových a podporných neziskových investícií geoparku (múzeá, náučné chodníky, expozície, lokality atď.)

Banskobystrický geomontánny park je riešený ako komplexný projekt budovania geoparku už od roku 2005. Hlavným predpokladom pre vznik projektu je existencia a využitie množstva geologických, montanistických a na nich nadväzujúcich ekologických fenoménov a historických pamiatok Banskej Bystrice a jej okolia. Ide o dve 6 kľúčových geomontánnych oblasti : Starohorsko-špaňodolinská, Ľubietovsko-ponická, Pohronsko – bukovecká, Badínsko – tajovská geomontánna oblasť, banícke mesto Banská Bystrica a banícke mesto Kremnica. Projekt bol iniciovaný  a pripravovaný za aktívnej spolupráce regionálnej, miestnej samosprávy, odborných inštitúcií na území mesta Banská Bystrica a zástupcov súkromného sektora. 

Predmetom činnosti  združenia sú nasledovné permanentné aktivity :   
a)	získavanie, spracovávanie a šírenie informácií a poznatkov o geomontánnom parku,
b)	koordinácia spoločných postupov v príprave a realizácii rozvojových projektov  cestovného ruchu, ľudských zdrojov, rozvoja obcí a základnej infraštruktúry,
c)	tvorba, rozvoj, ochrana, obnova a prezentácia kultúrno-historických, prírodných a geologických daností územia,
d)	organizovanie, prípadne spoluorganizovanie trvalých, periodických a jednorázových akcií, propagujúcich a  zviditeľňujúcich záujmové územie v tuzemsku a v zahraničí,
e)	príprava, spracovanie a manažment rozvojových projektov,
f)	príprava a realizácia vzdelávacích a výchovných aktivít, 
g)	odborná pomoc v oblasti regionálneho a miestneho rozvoja a facilitátorská činnosť, 
h)	presadzovanie záujmov a propagácia členov združenia a iných subjektov v záujme rozvoja územia geomontánneho parku,
i)	zabezpečenie ďalších činností na podporu rozvoja geomontánneho parku,
j)	zabezpečenie ďalších činností na podporu integrovaného rozvoja vidieka

Pri uskutočňovaní jednotlivých aktivít, spolupracuje združenie najmä : 
s mestom Banská Bystrica a obcami okresu Banská Bystrica, s mestom Kremnica, s miestnymi a regionálnymi orgánmi a organizáciami, s orgánmi verejnej správy a mimovládnymi organizáciami, ktoré sú zamerané na životné prostredie, podporu regionálneho rozvoja, cestovného ruchu, vzdelávania a iné

	Zakladateľmi OZ boli fyzické osoby za spolupracujúce inštitúcie: M.Žuffa-Ellek, RNDr.Ľ.Maťo, Ing.arch. I. Kavčáková. Prof. Ing. P. Patúš CSc, Ing. B.Baláž, Ing. J.Jančík, Ing. A. Krajčíová, Mgr. M. Zibrín, Ing. P. Pyšný, Ing. arch. M. Chocholová, neskúr pristúpili Ing. P.Gender a ďaľší. Do OZ BBGMP v roku 2007 pristúpili 6 x OZ a  1x podnikatelský subjekt. V roku 2008 pristúpili právnické osoby ako: mesto Kremnica, 5 obcí a 5 mikroregiónov. Na poslednom Zhromaždení členov bola menovaná Správna rada OZ v obsadení: Patúš, Kavčáková, Gender, Svitaňová – Krajčíová, Chocholová, Pyšný  a Lakomčík, Zibrín a Vigaš ako dozorná rada. Správna rada spomedzi svojich členov za predsedu SR zvolila Ing. arch. Ivetu Kavčákovú. V roku 2009 pristúpili do partnerstva ďaľšie subjekty verejného a skromného sektora. Ku koncu roka 2009 má OZ charakter verejno-súkromného partnerstva, ktoré má 15 fyzických osôb a 32 právnických osôb z územia miest Banská Bystrica a Kremnica, a 28 obcí okresu Banská Bystrica (mikroregióny RENTAR, Kremnické vrchy –východ, Starohorská dolina, Pod Panským Dielom, a  obec Poniky.

Ku dňu 31.12.2009 OZ eviduje celkom 47 členov

Správna rada v roku 2009 zasadala celkom 4x nasledovne:

19.3.2009 (Slovenská Ľupča)
29.4.2009 (Banská Bystrica)
11.6.2009 (Selce)
22.12.2009 (Banská Bystrica)
Účasť členov SR: Kavčáková 4x, Žuffa 4x, Pyšný 3x, Patúš 2x, Gender 4x, Svitaňová –Krajčíová 1x, Chocholová 2x, Zibrin 2x, Lakomčík 4x, Vigaš 2x

Partnerstvo s OZ:
K 31.12.. 2009 OZ eviduje 23 partnerských zmlúv s:
-	krajom - 1
-	inštitúciami - 1
-	obcami – 13
-	mestami – 2
-	združeniami - 6

Informácie o stretnutiach Správnej rady OZ 

1. Stretnutie SR v Slovenskej Ľupči
Stretnutie sa orientovalo na prípravu Zhromaždenia členov v apríli 2010 za účelom nových volieb a ustanovenia zmien v stanovách OZ. Prebehli informácie o geologickej úlohe, ktorú zadalo MŽP SR Štátnemu geologickému ústavu DŠ v Banskej Bystrici . Zároveň bolo stretnutie významným z dôvodu úspechu OZ v projekte PRV na prípravu rozvoja vidieckeho územia geoparku prístupom LEADER.  Ďalej prítomní poverili OZ KRTKo, aby podalo žiadosť o NFP na nadáciu Ekopolis a na Envirofond 2010. SR sa dohodla na príprave žiadosti v zmysle VZN na BBSK.

2. Stretnutie SR v Banskej Bystrici.
Stretnutie sa uskutočnilo po zhromaždení členov, kde bola zvolená nová Správna  a Dozorná rada. Na stretnutí bolo oznámené, že OZ uspelo v projekte Envirofondu 2009 s názvom Geopark Banská Bystrica – zvyšovanie environmentálneho povedomia verejnosti“. 
Prítomní sa venovali spôsobu realizácie 2 projektov v roku 2009. Konštatovali, že na projekt Leader bolo uskutočnené verejné obstarávanie avšak na projekt Envirofondu bude nutné to uskutočniť v mesiaci jún, aby bolo možné uzavriet zmluvu už na vysúťažené hodnoty dodávok jednotlivých aktivít.

3. Stretnutie SR v obci Selce.
	Program stretnutia bol zameraný hlavne na riešenie interných záležitostí OZ BBGMP ako: voľba predsedu a riaditeľa OZ ako štatutára OZ v zmysle stanov, organizačná štruktúra OZ s ohľadom na nové pravidlá pre prístup LEADER, finančná situácia OZ, a riešenie personálnych záležitostí a podanie o zmenu stanov OZ. Prítomní sa zaoberali aj riešením web stránky OZ a marketingu produktu Banskobystrický geopark. Prítomní tiež rozhodli o názve environmentálnej súťaže projektov žiakov Základných škôl II. Stupňa. 
Garancie členov Správnej rady boli rozdelené nasledovne:
•	partnerstvo v CR– Kavčáková, Pyšný,  Patúš,
•	analýzy územia, urb. a archit. štúdie, a štúdia využitia územia – Chocholová, Žuffa
•	prieskumy – montánny- Žuffa, geologický.- Zibrin, 
•	rozvojové projekty a projekty stavieb – Kavčáková, 
•	finančné a iné odborné analýzy – Patúš, Svitaňová
•	film a vizualizácie – Gender, Vigaš
•	propagácia – Kavčáková, Gender, Vigaš, Chocholová

K aktualizácii stanov na návrh VZ OZ bolo schválené v stanovách OZ:
-	zmena volebného obdobia SR OZ z 1 roka na 3 roky
-	štatutárny orgán okrem riaditeľa aj predseda SR OZ
-	zmena sídla združenia

Správna rada OZ s ohľadom na úspešnosť projektu BBGMP (príprava Integrovanej stratégie rozovja územia prístupom LEADER) v roku 2010 rozhodla o nasledovnom:
-	BBGMP má záujem uchádzať sa o zaradenie ako MAS (verejno-súkromné partnerstvo vo vidieckych obciach geoparku)
-	BBGMP v roku 2009 pripraví nové zloženie orgánov OZ podľa podmienok MP SR (Správna rada, členská základňa výlučne z radov vidieckych obcí, úprava stanov a sídla OZ)
-	BBGMP ako o.z. v prípade úspechu Žiadosti o NFP na financovanie Integrovanej stratégie rozvoja územia v roku 2010 naplní nové štruktúry a podmienky pre prístup LEADER
-	BBGMP ako uznaná MAS (MP SR) bude zabezpečovať výlučne vidiecky rozvoj a zabezpečí vznik nového VSP partnerstva typu KLASTER v cestovnom ruchu so zameraním na budovanie regionálnej infraštruktúry v cestovnom ruchu (vrátame miest a ostatného územia geoparku)
-	BBGMP v prípade neúspechu a neuznania ako MAS zo strany MP SR bude v roku 2010 pokračovať v pôvodnej štruktúre  a zložení orgánov OZ bez ohľadu na projekt LEADER

SR OZ na stretnutí odporučila partnerstvá ďaľších subjektov v geoparku ako napr.:  Lesy SR, Rudné bane, š.p. B. Bystrica, Banskobystrický banícky cech,  Slov.banské múzeum, F.O. - Ing. Burkovský a iní odborníci

Medzi plánovanými stretnutiami Správnej rady sa uskutočnili  2 stretnutia členov OZ v rámci prípravy Integrovanej stratégie rozvoja vidieckeho územia Banskobystrického geomontánneho parku (ISRÚ) prístupom LEADER. V rámci prípravy bolo nevyhnutné uskutočniť zostavenie Správnej rady v zmysle pravidiel pre budúce ustanovenie Miestnej akčnej skupiny (MAS) podľa Ministerstva pôdohospodárstva SR, na ktoré bolo naplánované predloženie Žiadosti o nenávratný finančný príspevok v roku 2010. Vznikla potenciálna Správna rada pripravená na výkon po uznaní MAS v roku 2010.  Stretnutia boli zamerané na prípravu ISRÚ a jej schválenie.

4. Stretnutie SR v Banskej Bystrici.
Posledné stretnutie SR OZ sa konalo pri príležitosti vianočných sviatkov. Hlavnou témou stretnutia bol návrh činnosti OZ v roku 2010, kde bolo jednoznačne konštatované, že je nevyhnutné pripraviť 2 neinvestičné projekty na rozvoj cestovného ruchu na:
1.	Prípravu klastra cestovného ruchu  (forma združenia subjektov CR verej. a súkromn. sektora)
2.	Prípravu produktu Banskobystrický geopark vrátane propagácie

Správna rada konštatovala želanie uspieť OZ ako budúca MAS v programe LEADER s tým, že súbežne budú pokračovať práce OZ na príprave budovania regionálnej infraštruktúry cestovného ruchu v roku 2010 podľa pôvodného plánu..

Projekty OZ v roku 2009:

1.	Manažment projektu za OZ „Rozvoj vidieckeho územia Banskobystrického geomontánneho parku prístupom LEADER“
Aktivity projektu:
1.	Vzdelávanie zamestnancov a členov výkonných orgánov verejno-súkromného partnerstva (VSP) podieľajúcich sa na príprave a realizácii integrovanej stratégie územia,
2.	Vypracovanie integrovanej stratégie rozvoja územia v zmysle prílohy č.1 Záväzná osnova integrovanej stratégie rozvoja územia, Program rozvoja vidieka 2007 – 2013, os 4 LEADER,
3.	Program hospodárskeho a sociálneho rozvoja obcí Medzibrod, Brusno, Ľubietová, Povrazník, Strelníky, Pohronský Bukovec, Hiadeľ, Moštenica, Lučatín v rámci mikroregiónu Nízke Tatry a Rudohorie (skr. RENTaR) podľa zákona č. 503/2001 Z.z. o podpore regionálneho rozvoja,
4.	Informovanie a realizácia propagačných podujatí v území na podporu princípov prístupu LEADER a prezentácia integrovanej stratégie územia.
Zúčastnení: všetky obce mikroregiónov mimo miest : RENTaR, Starohorská Dolina, Kremnické vrchy-východ, Pod Panským Dileom a obec Poniky. Všetkých 28 obcí vstúpili do partnerstva v projekte na základe uznesenia zastupiteľstiev a prihlásenia sa do projektu.

Aktuálna situácia k 31.12.2009: projekt pred ukončením

Za OZ manažovala : I. Kavčáková  a P. Lakomčík

2.	Manažment projektu za OZ   „Geopark Banská Bystrica – zvyšovanie environmentálneho povedomia verejnosti“
Aktivity: 
1.	Vzdelávanie zamerané na zvýšenie kvality manažmentu pri plánovaní a rozhodovaní o rozvoji v tak hodnotnom priestore krajiny a prírody,
2.	Realizácia súťaže projektov o geoparku s regionálnym významom pre II. stupeň ZŠ,
3.	Vypracovanie projektovej dokumentácie informačného systému o prvkoch, objektoch a lokalitách geomontánneho významu,
4.	Zriadenie informačného portálu pre verejnosť – web stránka,
5.	Starostlivosť o vybudovaný náučný chodník v Španej Doline,
6.	Konferencia pre informovanosť širokej verejnosti.
Aktuálna situácia k 1. 12. 2009: projekt ukončený

Za OZ manažovala : I. Kavčáková  

3.	Projekt : „„Banskobystrický geopark – cieľ a produkt poznávacieho turizmu“
Predkladateľ žiadosti o NFP – BBSK
Úlohou OZ BBGMP je príprava projektu a aktívna a priama participácia na riadení a realizácii projektu koordinovať, podporiť, pomôcť a iniciovať prípravu ďalších projektov a subprojektov
Regionálny Operačný program – Opatrenie 3.2: Podpora a rozvoj infraštruktúry cestovného ruchu
zameraný na infraštruktúru, neinvestičný
Ciele: 1. vybudovanie a inštitucionalizácia reg. partnerstva, 2. strateg. odborná príprava na využitie územia (audit územia a zdrojov) až po projekt stavby,  3. technická príprava investičných projektov (banský skanzen, reg. banské múzeum, ...)
realizácia do r. 2010
Aktuálna situácia k 31.12.2009: čaká sa na výzvu ROP k opatreniu 3.2.

Za OZ obsahový a finančný zámer pre schválenie kofinancovania RZ BBSK vypracovala: I. Kavčáková

4.	Projekt:   „Banskobystrický Geopark - cesta k poznaniu dedičstva Zeme“
EKOPOLIS 
Žiadateľom bol OZ KRTKo, 
Cieľ: Sprístupniť informácie a podnieť záujem odbornej a laickej verejnosti mesta a okolia o geologickú a montánnu históriu, pretváranie krajiny človekom, prírodné a kultúrne pamiatky a ochranu životného prostredia, podnietiť rast vedomia obyvateľstva k ochrane historického dedičstva Zeme 
Podanie projektu  do 17.2.2009
Aktivity: 
7.	Environmentálna výchova a vzdelávanie 
8.	Propagácia geoparku 
9.	Praktická ochrana prírodného biotopu Banské oko v katastri obce Malachov
Aktuálna situácia k 31.12.2009: projekt neuspel

Za OZ KRTKO vypracovala: I. Kavčáková

5.	Projekt:  „Konferencia „Geoparky Banskobystrického kraja – súčasnosť a perspektívy“ – BBSK
Aktuálna situácia k 31.12.2009: projekt neuspel (bez odozvy BBSK)

6.	Projekt:  „Banskobystrický geomontánny park – koncepcia“ - BBSK
Cieľ: Vypracovanie novej koncepcie BBGMP (dodávateľ: Slovensko-švajčiarske združenie cestovného ruchu) 
Aktivity: 
1.	Koncepcia BBGMP

Aktuálna situácia k 31.12.2009: projekt ukončený

Za OZ manažovala : I. Kavčáková  
Za OZ odborne spolupracoval: M. Žuffa  

7.	Projekt:  „Štúdia využitia ekonomického potenciálu (MAS) Banskobystrický geomontánny park v službách vidieckej turistiky“ - BBSK
Aktuálna situácia k 31.12.2009: projekt ukončený
Cieľ: Vypracovanie štúdie na podporu Auditu „MAS BBGMP“  pre projekt LEADER 
Aktivity: 
2.	Štúdia

Aktuálna situácia k 31.12.2009: projekt ukončený

Za OZ manažoval : M. Kavčák  
Za OZ odborne spolupracoval: I. Kavčáková  

Súhrn realizovaných aktivít OZ BBGMP v roku 2007 a 2009 (vrátane relevantných činností členov a partnerov OZ):   
  
a)	Vypracovaný strategický zámer projektu - logická rámcová matrica geoparku
-	Integrovaná stratégia rozvoja videckeho územia 28 obcí
b)	Vypracovaný audit územia geoparku Starohorsko-špaňodolinskej geomontánnej oblasti (mimo geologickej úlohy) územie mikroregiónu Starohorská dolina – doplnenie auditu o územie 3 mikroregiónov (RENTAR, Kremnické vrchy –východ, Pod Panským dielom)
c)	Koordinácia a príprava projektu BBGMP
-	realizácia pravidelných stretnutí, plnenie činností
-	vypracovanie manažmentového plánu-logická rámcová matrica pre roky 2007-2013
-	verejno-súkromné partnerstvo OZ BBGMP (28 obcí a 12 x súkr.sektor)
-	partnerstvo VSP – 47 členov
d)	Vzdelávanie a osveta
-	Realizácia I. ročníka environmentálnej súťaže projektov žiakov II. Stupňa ZŠ s názvom „Miesto kde žijem“
-	Vzdelávanie v zahraničí v EÚ geoparku Vulkaneifel v Nemecku (účasť 30 členov)
e)	Marketingové aktivity
-	marketing projektu- spracovanie značky a loga projektu
-	design manuál Banskobystrický geopark
f)	Koordinácia prípravy a návrhov konkrétnych subprojektov Banskobystrického geomontánneho parku a ich predbežná príprava k novému programovaciemu obdobiu 2007-2013
-	Údržba a starostlivosť chodníka v Španej Doline
g)	Spracovanie materiálov BBGMP
-	spracovanie informatívneho úvodného materiálu (leták)
-	dopracovanie rekognoskácie banských diel v území Starohorskej geomontánnej oblasti (Starohorsko-špaňodolinská montánna oblasť-geologický popis územia, Ponicko-ľubietovská montánna oblasť-geologický popis územia)
-	projektový zámer na vybudovanie „PRÍRODNÉHO BANSKÉHO SKANZENU ŠPANIA DOLINA-PIESKY“
-	projektový zámer „MALÝ ŠPAŇODOLINSKÝ BANSKÝ OKRUH“
-	projektový zámer „VEĽKÝ ŠPAŇODOLINSKÝ BANSKÝ OKRUH“
-	projektový zámer na umiestnenie a zriadenie „REGIONÁLNEHO BANSKÉHO MÚZEA SO SKANZENOM“ v Španej Doline
-	spracovanie tzv. listov aktivít s konkrétnym rozpracovaním aktivít do formy samotných projektov
-	predloženie projektového návrhu a zapojenie sa do Európskeho hlavného mesta kultúry 2013
-	zameranie baníckych cca 30 objektov formou GPS (starohorsko-špaňodolinská oblasť-83 objektov)
-	vypracovanie novej koncepcie geoparku
-	ekonomické vyhodnotenie vidieckych území geoparku
-	vypracovanie architektonického riešenia zariadení náučno-poznávacích trás geoparkom
h)	Komunikácia s partnermi v území
-	spolupráca  s ŠGÚDŠ (geológmi) – geologická úloha (PHU MŽP SR)
-	rozvoj partnerskej spolupráce – 23 x partnerské zmluvy
-	participácia na projektoch mesta BB a BBSK
-	realizácia regionálnej konferencie o geoparkoch BB kraja a BB geoparku
i)	Propagácia územia v záujme rozvoja geomontánneho parku
-	prezentácia Banskobystrického geomontánneho parku na Envirofilme 2007 v rámci odborného seminára „Geoparky Banskobystrického kraja ako produkty cestovného ruchu“ - leták
-	prezentácia Banskobystrického geomontánneho parku na seminári Slovenská banská cesta v Banskej Štiavnici – prednáška 
-	prezentácia Banskobystrického geomontánneho parku v periodiku PERMON
-	vydanie 3x číslo novín BBGMP „Klopačka“
-	spracovanie 3 x banner o BBGMP
-	spracovanie brožúry o vidieku geoparku
-	spracovanie 3 x leták o budúcej MAS (28 obcí)
-	 web stránka www.geoparkbb.sk
       j)    Vyhľadávanie zdrojov financovania činnosti OZ BBGMP a príprava 10 projektov (žiadostí o NFP)

Spracovala: Ing.arch. Iveta Kavčáková – riaditeľka OZ